**NOLIKUMS**

Liepājā

|  |  |  |
| --- | --- | --- |
|  2022.gada 18.augustā |  Nr.20 (prot. Nr.12, 4.§) |   |
| Atklāta konkursa nolikums uz Liepājas pilsētas pašvaldībasiestādes "Liepājas pilsētas DomesSporta pārvalde" vadītāja amatu |
|  | Izdots saskaņā ar Ministru kabineta 2014.gada 19.augusta noteikumu Nr.496 "Kārtība un vērtēšanas nosacījumi valsts un pašvaldību izglītības iestāžu (izņemot augstskolas un koledžas) vadītāju un pašvaldības izglītības pārvalžu vadītāju amatu pretendentu atlasei" 4.punktu |

**I. Vispārīgie jautājumi**

1. Nolikums nosaka kārtību un vērtēšanas nosacījumus Liepājas pilsētas pašvaldības iestādes "Liepājas pilsētas Domes Sporta pārvalde" (turpmāk - Pārvalde) vadītāja amata kandidāta atlasei.

2. Pārvaldes vadītāja amata kandidāta atlasei tiek rīkots atklāts konkurss (turpmāk - Konkurss), kurš notiek vismaz divās kārtās.

3. Konkursa mērķis ir nodrošināt atbilstošākā kandidāta izvēli, izvērtējot visu pretendentu profesionālo kompetenci, motivāciju un atbilstību Pārvaldes vadītāja amatam.

4. Sludinājums par Konkursu tiek publicēts Liepājas valstspilsētas pašvaldības tīmekļa vietnē [www.liepaja.lv](http://www.liepaja.lv/), vietējā laikrakstā "Kurzemes Vārds" un tīmekļa vietnē [www.cv.lv](http://www.cv.lv/).

5. Pretendentu pieteikšanās termiņš Konkursam ir 20 kalendāra dienas. Konkursa beigu termiņa datums tiek norādīts sludinājumā.

**II. Konkursa komisija**

6. Konkursa komisiju 5 (piecu) locekļu sastāvā un komisijas sekretāru ar rīkojumu apstiprina Liepājas valstspilsētas pašvaldības domes (turpmāk - Dome) priekšsēdētājs.

7. Konkursa komisija:

7.1. atbilstoši iesniegtajiem dokumentiem novērtē pretendentu atbilstību izvirzītajām prasībām;

7.2. organizē darba intervijas ar pretendentiem;

7.3. ir tiesīga papildus darba intervijām noteikt pretendentiem darba uzdevumus, lai pārbaudītu amatam nepieciešamās teorētiskās zināšanas un prasmes;

7.4. izvēlas izvirzītajām prasībām atbilstošāko pretendentu un sagatavo pamatotu ierosinājumu Domei;

7.5. Konkursa komisija ir lemttiesīga, ja Konkursa komisijas sēdē piedalās ne mazāk kā trīs Konkursa komisijas locekļi;

7.6. Konkursa komisijas sēdes ir slēgtas;

7.7. Konkursa komisijas sēdes vada tās priekšsēdētājs un protokolē sekretārs.

**III. Prasības pretendentiem**

8. Pretendentiem tiek noteiktas šādas prasības:

8.1. akadēmiskā izglītība vai otrā līmeņa profesionālā augstākā izglītība;

8.2. valsts valodas zināšanas augstākajā līmenī atbilstoši Valsts valodas likuma prasībām;

8.3. vismaz trīs gadu darba pieredze izglītības jomā vai izglītības vadības darbā;

8.4. vienas Eiropas Savienības oficiālās valodas (angļu valodas) pārzināšana profesionālajai darbībai nepieciešamajā apjomā;

8.5. ar sportu jomu saistīto izglītības nozares normatīvo aktu pārzināšana un orientēšanās esošajā situācijā ar sportu saistītās izglītības jomā valstī;

8.6. labas prasmes darbā ar MS Office programmatūru;

8.7. zināšanas izglītības satura un attīstības jautājumos;

8.8. labas komunikācijas un prezentēšanas prasmes;

8.9. prasme argumentēt savu viedokli;

8.10. iepriekšēja pieredze kolektīva vadīšanā;

8.11. vēlama B kategorijas autovadītāja apliecība;

8.12. vēlama pieredze projektu izstrādē un vadībā.

**IV. Pieteikumu iesniegšanas kārtība un iesniedzamie dokumenti**

9. Konkursā var piedalīties un par tā uzvarētāju var kļūt pretendents, kurš atbilst šā nolikuma III.nodaļā noteiktajām prasībām un kurš ir iesniedzis sludinājumā par Konkursu noteiktajā termiņā šajā nolikumā noteiktos dokumentus.

10. Pretendenta iesniedzamie dokumenti:

10.1. dzīves un darba apraksts (CV);

10.2. pieteikuma vēstule;

10.3. izglītību, kvalifikāciju un papildizglītību apliecinošu dokumentu kopijas;

10.4. dokumenta, kas pierāda, ka pretendents prot valsts valodu augstākajā līmenī (izņemot personas, kuras ieguvušas pamata, vidējo vai augstāko izglītību akreditētās programmās latviešu valodā) kopija;

10.5. dokumenta, kas apliecina, ka pretendents prot vismaz vienu Eiropas Savienības oficiālo valodu (angļu valodu) profesionālajai darbībai nepieciešamajā apjomā, kopija.

11. Pretendentam dokumenti jāiesniedz:

11.1. nosūtot pa pastu vai iesniedzot personīgi Liepājas pilsētas pašvaldības iestādē "Liepājas pilsētas pašvaldības administrācija", Rožu ielā 6, Liepājā, LV-3401; iesniedzot personīgi - 202.kabinetā, darba dienās no pulksten 8.30 līdz pulksten 16.00. Iesniedzamie dokumenti jāievieto slēgtā aploksnē ar norādi "Konkursam uz Liepājas pilsētas pašvaldības iestādes "Liepājas pilsētas Domes Sporta pārvalde" vadītāja amatu";

11.2. nosūtot ar drošu elektronisko parakstu parakstītu dokumentu uz Liepājas valstspilsētas pašvaldības [e-adrese](https://latvija.lv/KDV/KDVWrite/?address=_default@90000063185);

12. Pieteikumi tiek reģistrēti, norādot iesniedzēja vārdu, uzvārdu, iesniegšanas datumu un laiku.

**V. Pieteikumu izskatīšanas kārtība un vērtēšanas kritēriji**

13. Konkursa pirmajā kārtā, kura notiek piecu darbdienu laikā pēc pieteikšanās termiņa beigām, Konkursa komisija izvērtē:

13.1. vai pretendents ir iesniedzis visus šajā nolikumā noteiktos dokumentus noteiktajā kārtībā un termiņos. Pretendenti, kuri nav iesnieguši visus šajā nolikumā paredzētos dokumentus vai arī tos nav iesnieguši noteiktajā kārtībā un termiņā, netiek vērtēti;

13.2. vai uz pretendentu attiecas Izglītības likumā un Bērnu tiesību aizsardzības likumā noteiktie ierobežojumi strādāt par pedagogu;

13.3. atbilstoši iesniegtajiem dokumentiem pretendenta atbilstību šā nolikuma III.nodaļas 8.1., 8.2., 8.3. un 8.4.apakšpunktā minētajām prasībām. Pretendenti, kuri atbilst šīm prasībām, tiek aicināti uz Konkursa otro kārtu - darba interviju.

14. Konkursa otrā kārta notiek ne vēlāk kā viena mēneša laikā pēc pieteikšanās termiņa beigām. Konkursa komisija aicina pretendentus uz Konkursa otro kārtu, paziņojot katra pretendenta konkrētu intervijas datumu un laiku, kā arī norises vietu.

15. Konkursa otrajā kārtā pretendenti Konkursa komisijai raksturo savu līdzšinējo darbu, darba pieredzi, izglītību, motivāciju strādāt Pārvaldes vadītāja amatā, kā arī iepazīstina ar savu redzējumu par ar profesionālās ievirzes sportā saistītās izglītības sistēmas attīstību Liepājā, tās stiprajām un vājajām pusēm, atbild uz Konkursa komisijas locekļu jautājumiem.

16. Lai izvērtētu pretendentu atbilstību izvirzītajām prasībām, kā arī novērtētu pretendentu profesionālo kompetenci, motivāciju un atbilstību Pārvaldes vadītāja amatam, Konkursa komisijas locekļi darba intervijas laikā uzdod pretendentiem jautājumus, kas attiecas uz paredzētā darba veikšanu un pretendenta piemērotību šim darbam, ievērojot Darba likumā noteiktos ierobežojumus.

17. Komisijas locekļi Konkursa otrajā kārtā pretendentus vērtē pēc šādiem kritērijiem un ar šādu punktu skaitu (maksimālais punktu skaits, kuru var iegūt, ir 28 punkti):

17.1. maksimāli ar 2 punktiem tiek vērtēti:

17.1.1. prasmes darbā ar MS Office programmatūru;

17.1.2. iepriekšēja pieredze kolektīva vadīšanā;

 17.1.3. B kategorijas autovadītāja apliecības esamība;

17.1.4. iepriekšēja pieredze projektu izstrādē un vadībā;

17.2. maksimāli ar 3 punktiem tiek vērtēti:

17.2.1. zināšanas par ar sporta jomu saistītiem izglītības nozares normatīvajiem aktiem un orientēšanās esošajā situācijā ar sportu saistītās izglītības jomā valstī;

17.2.2. komunikācijas prasmes un spēja sevi prezentēt;

17.2.3. prasme argumentēt savu viedokli;

17.2.4. atbildes uz Konkursa komisijas jautājumiem;

17.3. maksimāli ar 4 punktiem tiek vērtēti:

17.3.1. pretendentu redzējums par ar profesionālās ievirzes sportā saistītās izglītības sistēmas turpmāko attīstību Liepājā, tās stiprajām un vājajām pusēm;

17.3.2. pretendenta zināšanas par specifiskiem ar sportu jomu saistītās izglītības saturu un tās attīstību saistītiem jautājumiem.

18. Konkursa otrajā kārtā pretendentu saņemto punktu skaitu aprēķina, izrēķinot vidējo vērtējumu no visu Konkursa komisijas locekļu individuālajiem vērtējumiem par katru pretendentu. Pamatojoties uz minēto vērtējumu, nosaka, kurš no pretendentiem ir saņēmis augstāko vērtējumu.

19. Ja augstāko vērtējumu Konkursa otrajā kārtā ir ieguvuši vairāki pretendenti, Konkursa komisija organizē Konkursa trešo kārtu, aicinot uz to piedalīties tos pretendentus, kuri ir ieguvuši vienādu augstāko novērtējumu. Uz Konkursa trešo kārtu pretendentiem tiek uzdots veikt konkrētu, ar Pārvaldes vadītāja amatu saistītu uzdevumu.

**VI. Lēmuma pieņemšana**

20. Pēc Konkursa noslēdzošās (pēdējās) kārtas rezultātu apkopošanas Konkursa komisija izvēlas izvirzītajām prasībām atbilstošāko pretendentu un sagatavo pamatotu ierosinājumu par tā iecelšanu amatā.

21. Piecu darbdienu laikā pēc Konkursa noslēguma, Konkursa komisija rakstiski paziņo pretendentiem Konkursa rezultātu.

22. Pirms lēmuma projekta par kandidāta iecelšanu amatā virzīšanas izskatīšanai Domes sēdē Konkursa komisija pieprasa Izglītības un zinātnes ministrijas saskaņojumu.

23. Ja saņemts Izglītības un zinātnes ministrijas saskaņojums, kā arī Dome atzīst kandidātu par piemērotu, tiek pieņemts Domes lēmums par kandidāta iecelšanu amatā, paredzot trīs mēnešu pārbaudes laiku.

24. Kandidāts tiek uzaicināts personīgi ierasties uz Domes sēdi, kurā tiek skatīts jautājums par kandidāta iecelšanu Pārvaldes vadītāja amatā, lai iepazīstinātu ar sevi Domes deputātus.

**VII. Noslēguma jautājumi**

25. Dome atkārtotu pretendentu Konkursu izsludina, ja:

25.1. Konkursā nav pieteicies neviens pretendents;

25.2. saskaņā ar Konkursa komisijas ierosinājumu neviens no pretendentiem neatbilst izvirzītajām prasībām;

25.3. Dome neatbalsta Konkursa komisijas ieteiktā kandidāta pieņemšanu darbā;

25.4. Izglītības un zinātnes ministrija nesaskaņo kandidāta kandidatūru.

|  |  |
| --- | --- |
| Priekšsēdētājs | Gunārs Ansiņš |